PSD iese la atac: PNL vrea să mai stăm două luni în starea de alertă. Ce interes ar avea liberalii.
PSD, prin vocea lui Marcel Ciolacu, îi atacă pe liberali. Marcel Ciolacu spune că PNL vrea să prelungească starea de alertă cu încă două luni. Potrivit președintelui interimar PSD, liberalii s-ar putea preocupa în liniște de "afacerile pe bani publici, cu minimă preocupare pentru repornirea economiei".
Preşedintele interimar al PSD, Marcel Ciolacu, a declarat, joi, că PNL vrea să mai stăm două luni în starea asta de alertă care înseamnă maxim interes pentru afacerile liberalilor pe bani publici şi minimă preocupare pentru repornirea economiei şi nivelul de trai al românilor."PNL vrea să mai stăm două luni în starea asta de alertă care înseamnă maxim interes pentru afacerile liberalilor pe bani publici şi minimă preocupare pentru repornirea economiei şi nivelul de trai al românilor. Eu şi colegii mei din PSD nu putem fi de acord cu aşa ceva", a scris Marcel Ciolacu, pe Facebook.Preşedintele României, domnul Klaus Iohannis, va avea joi, 28 mai a.c., ora 13:00, la Palatul Cotroceni, o şedinţă privind măsurile de gestionare a epidemiei COVID-19 cu prim-ministrul României, Ludovic Orban.Vor mai participa ministrul Afacerilor Interne, Marcel Vela, Ministrul Educaţiei şi Cercetării, Monica Anisie, Ministrul Sănătăţii, Nelu Tătaru, Ministrul Economiei, Energiei şi Mediului de Afaceri, Virgil Popescu, Ministrul Apărării Naţionale, Nicolae Ciucă, Ministrul Justiţiei, Cătălin Predoiu, şi Şeful Departamentului pentru Situaţii de Urgenţă, secretar de stat în Ministerul Afacerilor Interne, Raed Arafat.